CELEX: 32013R1332
Language: lv
Date: 2013-12-13 00:00:00
Title: Padomes Regula (ES) Nr. 1332/2013 ( 2013. gada 13. decembris ), ar ko groza Regulu (ES) Nr. 36/2012 par ierobežojošiem pasākumiem saistībā ar situāciju Sīrijā

14.12.2013   
            
            
               LV
            
            
               Eiropas Savienības Oficiālais Vēstnesis
            
            
               L 335/3
            
         PADOMES REGULA (ES) Nr. 1332/2013
   (2013. gada 13. decembris),
   ar ko groza Regulu (ES) Nr. 36/2012 par ierobežojošiem pasākumiem saistībā ar situāciju Sīrijā
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 215. pantu,
   ņemot vērā Padomes Lēmumu 2013/255/KĀDP (2013. gada 31. maijs) par ierobežojošiem pasākumiem pret Sīriju (1),
   ņemot vērā Savienības Augstās pārstāves ārlietās un drošības politikas jautājumos un Eiropas Komisijas kopīgo priekšlikumu,
   tā kā:
   
               (1)
            
            
               Padome 2013. gada 13. decembrī pieņēma Lēmumu 2013/760/KĀDP (2), ar ko groza Lēmumu 2013/255/KĀDP.
            
         
               (2)
            
            
               Būtu jāparedz atkāpe no finansējuma vai finanšu palīdzības aizlieguma attiecībā uz noteiktām precēm un tehnoloģijām saistībā ar Ķīmisko ieroču aizlieguma organizācijas (OPCW) veiktajām darbībām saskaņā ar Apvienoto Nāciju Organizācijas (ANO) Drošības padomes Rezolūcijas 2118(2013) 10. punktu.
            
         
               (3)
            
            
               Lai atvieglotu pie Sīrijas kultūras mantojuma piederošu preču, kas ir nelikumīgi izvestas no Sīrijas, drošu atdošanu atpakaļ to likumīgajiem īpašniekiem, ir jāparedz papildu ierobežojoši pasākumi, lai aizliegtu šādu preču importu, eksportu vai nodošanu.
            
         
               (4)
            
            
               Atkāpi no tādu līdzekļu vai saimniecisko resursu iesaldēšanas, kas ir nepieciešami humānai palīdzībai, vajadzētu piešķirt tikai tad, ja līdzekļi vai saimnieciskie resursi tiek nodoti ANO, lai nodrošinātu šādas palīdzības sniegšanu saskaņā ar Sīrijas humānās palīdzības reaģēšanas plānu (SHARP). Izskatot atļaujas pieprasījumus, kompetentajām iestādēm būtu jāņem vērā humānās palīdzības principi – cilvēcība, neitralitāte, objektivitāte un neatkarība, kas ir izklāstīti Eiropas Konsensā par humāno palīdzību.
            
         
               (5)
            
            
               Ir jāparedz papildu atkāpe no līdzekļu iesaldēšanas un aizlieguma darīt pieejamus līdzekļus vai saimnieciskos resursus, lai ļautu sarakstā neiekļautai personai vai vienībai veikt pārvedumus sarakstā neiekļautai personai vai vienībai ar sarakstā iekļautas vienības starpniecību saistībā ar konkrētu tirdzniecības nolīgumu par medikamentiem, pārtiku, pajumti, sanitāriem vai higiēnas nolūkiem civiliedzīvotāju izmantošanai.
            
         
               (6)
            
            
               Iepriekš minētie pasākumi ietilpst Līguma darbības jomā, tādēļ – jo īpaši, lai nodrošinātu to, ka uzņēmēji visās dalībvalstīs tos piemēro vienādi, – ir nepieciešama Savienības līmeņa darbība šo pasākumu īstenošanai.
            
         
               (7)
            
            
               Tāpēc būtu attiecīgi jāgroza Padomes Regula (ES) Nr. 36/2012, (3)
               
            
         IR PIEŅĒMUSI ŠO REGULU.
   1. pants
   Regulu (ES) Nr. 36/2012 groza šādi:
   
               1)
            
            
               Regulas 2.a pantā pievieno šādu punktu:
               "3.   Atkāpjoties no 1. punkta a) apakšpunkta, III pielikumā uzskaitītajās tīmekļa vietnēs norādītās dalībvalstu kompetentās iestādes ar nosacījumiem, ko tās uzskata par atbilstīgiem, var atļaut IA pielikumā minētā aprīkojuma, preču vai tehnoloģiju pārdošanu, piegādi, nodošanu vai eksportu, kas tiek veikts saskaņā ar ANO Drošības padomes Rezolūcijas 2118(2013) 10. punktu un attiecīgiem Ķīmisko ieroču aizlieguma organizācijas (OPCW) Izpildpadomes lēmumiem atbilstīgi Konvencijas par ķīmisko ieroču izstrādes, izgatavošanas, uzkrāšanas un pielietošanas aizliegumu un ķīmisko ieroču iznīcināšanu (Ķīmisko ieroču konvencija) mērķim pēc apspriešanās ar OPCW."
            
         
               2)
            
            
               Regulas 3. pantā pievieno šādu punktu:
               "5.   Atkāpjoties no 1. punkta a) un b) apakšpunkta, III pielikumā uzskaitītajās tīmekļa vietnēs norādītās dalībvalstu kompetentās iestādes ar nosacījumiem, ko tās uzskata par atbilstīgiem, var izsniegt atļauju ar IA pielikumā minēto aprīkojumu, precēm vai tehnoloģijām saistītas tehniskas palīdzības, starpnieka pakalpojumu, finansēšanas vai finansiālās palīdzības sniegšanai, ja šāda tehniskā palīdzība, starpnieka pakalpojumi, finansēšana vai finanšu palīdzība ir paredzēta saistībā ar šāda aprīkojuma, preču vai tehnoloģiju pārdošanu, piegādi, nodošanu vai eksportu, kas tiek veikts saskaņā ar ANO Drošības padomes Rezolūcijas 2118(2013) 10. punktu un attiecīgiem OPCW Izpildpadomes lēmumiem atbilstīgi Ķīmisko ieroču konvencijas mērķim pēc apspriešanās ar OPCW."
            
         
               3)
            
            
               Regulā iekļauj šādu pantu:
               "3.b pants
               3.a pantu nepiemēro finansējuma vai finanšu palīdzības, tostarp atvasinātu finanšu instrumentu sniegšanai, kā arī apdrošināšanai un pārapdrošināšanai, un starpnieka pakalpojumiem attiecībā uz apdrošināšanu un pārapdrošināšanu jebkādu Kopējā militāro preču sarakstā minētu preču un tehnoloģiju importam vai pārvadāšanai, ja to izcelsmes valsts ir Sīrija, vai ja tos eksportē no Sīrijas uz jebkuru citu valsti, ja tas tiek veikts saskaņā ar ANO Drošības padomes Rezolūcijas 2118(2013) 10. punktu un attiecīgiem OPCW Izpildpadomes lēmumiem atbilstīgi Ķīmisko ieroču konvencijas mērķim."
            
         
               4)
            
            
               Regulā iekļauj šādu pantu:
               "11.c pants
               1.   Ir aizliegts veikt Sīrijas kultūras priekšmetu un citu preču, kam ir arheoloģiska, vēsturiska, kultūras, reta zinātniska vai reliģiska nozīme, tostarp to preču, kas minētas XI pielikumā, importu, eksportu vai nodošanu, vai arī sniegt starpnieka pakalpojumus saistībā ar šo preču importu, eksportu vai nodošanu, jo īpaši, ja šīs preces ir neatņemama daļa no publiskām kolekcijām, kas ir iekļautas Sīrijas muzeju, arhīvu vai bibliotēku krātuvju kolekciju inventāra sarakstos vai Sīrijas reliģisko iestāžu inventāra sarakstos, ja pastāv pamatots iemesls aizdomām, ka preces ir izvestas no Sīrijas bez to likumīgā īpašnieka piekrišanas vai izvestas, pārkāpjot Sīrijas vai starptautiskās tiesības.
               2.   Šā panta 1. punktā minēto aizliegumu nepiemēro, ja pierādīts, ka:
               
                           a)
                        
                        
                           preces tika eksportētas no Sīrijas pirms 2011. gada 9. maija vai
                        
                     
                           b)
                        
                        
                           preces tiek droši atdotas atpakaļ to likumīgajiem īpašniekiem Sīrijā."
                        
                     
         
               5)
            
            
               Regulas 16. panta pirmajā daļā f) punktu aizstāj ar šādu:
               
                           "f)
                        
                        
                           nepieciešami humāniem mērķiem, piemēram, lai sniegtu palīdzību, tostarp nodrošinot medicīnas preces un iekārtas, pārtiku, humānās palīdzības darbinieku un saistītu palīdzību, vai lai atvieglotu palīdzības sniegšanu, un ar noteikumu, ka – iesaldētu līdzekļu vai saimniecisko resursu atbrīvošanas gadījumā – līdzekļi vai saimnieciskie resursi tiek nodoti ANO ar mērķi nodrošināt šādas palīdzības sniegšanu Sīrijā vai tās atvieglošanu saskaņā ar Sīrijas humānās palīdzības reaģēšanas plānu (SHARP);"
                        
                     
         
               6)
            
            
               Regulas 16. panta pirmajā daļā pievieno šādu punktu:
               
                           "h)
                        
                        
                           nepieciešami, lai veiktu evakuāciju no Sīrijas."
                        
                     
         
               7)
            
            
               Regulā iekļauj šādu pantu:
               "16.a pants
               1.   Atļaujas, kas saskaņā ar 16. panta pirmās daļas f) punktu piešķirtas pirms 2013. gada 15. decembris, neietekmē Padomes Regulā (ES) Nr. 1332/2013 (4) paredzētie 16. panta pirmās daļas f) punkta grozījumi.
               2.   Atļauju pieprasījumi saskaņā ar 16. panta pirmās daļas f) apakšpunktu, kas iesniegti pirms 2013. gada 15. decembris, tiek uzskatīti par atsauktiem, ja vien persona, vienība vai struktūra pēc šī datuma neapstiprina savu ieceri uzturēt lūgumu spēkā.
            
         
               8)
            
            
               Regulā iekļauj n šādu pantu:
               "21.c pants
               1.   Atkāpjoties no 14. panta, III pielikumā uzskaitītajās tīmekļa vietnēs norādītās dalībvalstu kompetentās iestādes ar nosacījumiem, ko tās uzskata par atbilstīgiem, var atļaut:
               
                           a)
                        
                        
                           Sīrijas Komercbankas veiktu vai ar tās starpniecību veiktu līdzekļu vai saimniecisko resursu pārvedumu no ārpus Savienības teritorijas esošas valsts un kas iesaldēti pēc dienas, kad tā tika iekļauta sarakstā, ja pārskaitījums ir saistīts ar maksājumu, kas jāveic saskaņā ar īpašu tirdzniecības nolīgumu par medikamentiem, pārtiku, pajumti, sanitāriem vai higiēnas nolūkiem civiliedzīvotāju izmantošanai, vai
                        
                     
                           b)
                        
                        
                           Sīrijas Komercbankai adresētu vai ar tās starpniecību veiktu līdzekļu vai saimniecisko resursu pārvedumu no ārpus Savienības teritorijas esošas valsts, ja pārskaitījums ir saistīts ar maksājumu, kas jāveic saskaņā ar īpašu tirdzniecības nolīgumu par medikamentiem, pārtiku, pajumti, sanitāriem vai higiēnas nolūkiem civiliedzīvotāju izmantošanai;
                        
                     ar noteikumu, ka attiecīgās dalībvalsts kompetentā iestāde, izskatot katru gadījumu atsevišķi, ir noteikusi, ka maksājumu tieši vai netieši nesaņems neviena II vai IIa pielikumā iekļautā persona vai vienība, un ar noteikumu, ka pārvedums nav citādi aizliegts saskaņā ar šo regulu.
               2.   Attiecīgā dalībvalsts informē pārējās dalībvalstis un Komisiju četru nedēļu laikā par ikvienu saskaņā ar šo pantu izsniegtu atļauju."
            
         
               9)
            
            
               Šīs regulas pielikumu pievieno kā XI pielikumu.
            
         2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 13. decembrī
      
         
            Padomes vārdā –
         
            priekšsēdētājs
         
         V. MAZURONIS
      
   
   
      (1)  OV L 147, 1.6.2013., 14. lpp.
   
      (2)  Padomes Lēmums 2013/760/KĀDP (2013. gada 13. decembris), ar ko groza Lēmumu 2013/255/KĀDP par ierobežojošiem pasākumiem pret Sīriju (Katso tämän virallisen lehden sivu 50.).
   
      (3)  Regula (ES) Nr. 36/2012 (2012. gada 18. janvāris) par ierobežojošiem pasākumiem saistībā ar situāciju Sīrijā un ar ko atceļ Regulu (ES) Nr. 442/2011 (OV L 16, 19.1.2012., 1. lpp.)
   
      (4)  Padomes Regula (ES) Nr. 1332/2013 (2013. gada 13. decembris), ar ko groza Regulu (ES) Nr. 36/2012 par ierobežojošiem pasākumiem saistībā ar situāciju Sīrijā (OV L 335, 14.12.2013., 3. lpp.)."
   
      PIELIKUMS
      
         
            “XI PIELIKUMS
            
               Regulas 11.c pantā minēto preču kategoriju saraksts
            
            
                        ex KN kods
                     
                     
                        Preces apraksts
                     
                  
                        9705 00 00
                     
                     
                        
                                    1.
                                 
                                 
                                    Vairāk nekā 100 gadu veci arheoloģiskie priekšmeti, kas nāk no:
                                 
                              
                  
                        9706 00 00
                     
                     
                        
                                    —
                                 
                                 
                                    izrakumiem un atradumiem uz sauszemes vai zem ūdens
                                 
                              
                  
                        
                                    —
                                 
                                 
                                    arheoloģisko atradumu vietām
                                 
                              
                  
                        
                                    —
                                 
                                 
                                    arheoloģiskajām kolekcijām
                                 
                              
                  
                        9705 00 00
                        9706 00 00
                     
                     
                        
                                    2.
                                 
                                 
                                    Vairāk nekā 100 gadu veci elementi, kas ir neatņemama mākslas, vēsturisku vai reliģisku pieminekļu daļa un kas no tiem atdalīta
                                 
                              
                  
                        9701
                     
                     
                        
                                    3.
                                 
                                 
                                    Ilustrācijas un gleznas, kas nav iekļautas 4. vai 5. kategorijā un kas ir pilnībā radītas ar roku jebkurā tehnikā un uz jebkura materiāla (1)
                                    
                                 
                              
                  
                        9701
                     
                     
                        
                                    4.
                                 
                                 
                                    Darbi akvareļa, guaša un pasteļa tehnikā, kas ir pilnībā radīti ar roku uz jebkura materiāla (1)
                                    
                                 
                              
                  
                        6914
                        9701
                     
                     
                        
                                    5.
                                 
                                 
                                    Mozaīkas no jebkura materiāla, kas ir pilnībā radītas ar roku un nepieder pie 1. vai 2. kategorijas, un zīmējumi jebkurā tehnikā, kas ir pilnībā radīti ar roku uz jebkura materiāla (1)
                                    
                                 
                              
                  
                        49. nodaļa
                        9702 00 00
                        8442 50 80
                     
                     
                        
                                    6.
                                 
                                 
                                    Gravīru, estampu, serigrāfiju un litogrāfiju oriģināli, kā arī to attiecīgās plāksnes un plakātu oriģināli (1)
                                    
                                 
                              
                  
                        9703 00 00
                     
                     
                        
                                    7.
                                 
                                 
                                    Skulptūru un tēlniecības darbu oriģināli un kopijas, kas radītas tādā pašā procesā kā oriģināli, izņemot 1. kategoriju (1)
                                    
                                 
                              
                  
                        3704
                        3705
                        3706
                        4911 91 00
                     
                     
                        
                                    8.
                                 
                                 
                                    Fotogrāfijas, filmas un to negatīvi (1)
                                    
                                 
                              
                  
                        9702 00 00
                        9706 00 00
                        4901 10 00
                        4901 99 00
                        4904 00 00
                        4905 91 00
                        4905 99 00
                        4906 00 00
                     
                     
                        
                                    9.
                                 
                                 
                                    Inkunābulas un rokraksti, tai skaitā ģeogrāfijas kartes un mūzikas partitūras atsevišķi vai kolekcijā (1)
                                    
                                 
                              
                  
                        9705 00 00
                        9706 00 00
                     
                     
                        
                                    10.
                                 
                                 
                                    Vairāk nekā 100 gadu vecas grāmatas, atsevišķi vai kolekcijās
                                 
                              
                  
                        9706 00 00
                     
                     
                        
                                    11.
                                 
                                 
                                    Vairāk nekā 200 gadu vecas iespiestas ģeogrāfijas kartes
                                 
                              
                  
                        3704
                        3705
                        3706
                        4901
                        4906
                        9705 00 00
                        9706 00 00
                     
                     
                        
                                    12.
                                 
                                 
                                    Vairāk nekā 50 gadu veci jebkāda veida arhīvi un to elementi neatkarīgi no to materiāla
                                 
                              
                  
                        9705 00 00
                     
                     
                        
                                    13.
                                 
                                 
                                    
                                                a)
                                             
                                             
                                                Kolekcijas (2) un eksemplāri no zooloģijas, botānikas, mineraloģijas vai anatomijas kolekcijām;
                                             
                                          
                              
                  
                        9705 00 00
                     
                     
                        
                                    b)
                                 
                                 
                                    Kolekcijas (2) ar vēsturisku, paleontoloģisku, etnogrāfisku vai numismātisku vērtību
                                 
                              
                  
                        9705 00 00
                        86.–89. nodaļa
                     
                     
                        
                                    14.
                                 
                                 
                                    Vairāk nekā 75 gadu veci transportlīdzekļi
                                 
                              
                  
                         
                     
                     
                        
                                    15.
                                 
                                 
                                    Visi citi antikvārie priekšmeti, kas nav iekļauti 1.–14. kategorijā:
                                 
                              
                  
                         
                     
                     
                        
                                    a)
                                 
                                 
                                    no 50 līdz 100 gadu veci:
                                 
                              
                  
                        95. nodaļa
                     
                     
                        
                                    —
                                 
                                 
                                    rotaļlietas, spēles
                                 
                              
                  
                        7013
                     
                     
                        
                                    —
                                 
                                 
                                    stikla izstrādājumi
                                 
                              
                  
                        7114
                     
                     
                        
                                    —
                                 
                                 
                                    zeltkaļu un sudrabkaļu izstrādājumi
                                 
                              
                  
                        94. nodaļa
                     
                     
                        
                                    —
                                 
                                 
                                    mēbeles
                                 
                              
                  
                        90. nodaļa
                     
                     
                        
                                    —
                                 
                                 
                                    optiskās ierīces un aparāti, fotoaparāti, kinoaparāti un ierīces
                                 
                              
                  
                        92. nodaļa
                     
                     
                        
                                    —
                                 
                                 
                                    mūzikas instrumenti
                                 
                              
                  
                        91. nodaļa
                     
                     
                        
                                    —
                                 
                                 
                                    pulksteņi un rokaspulksteņi un to daļas
                                 
                              
                  
                        44. nodaļa
                     
                     
                        
                                    —
                                 
                                 
                                    koka izstrādājumi
                                 
                              
                  
                        69. nodaļa
                     
                     
                        
                                    —
                                 
                                 
                                    keramikas izstrādājumi
                                 
                              
                  
                        5805 00 00
                     
                     
                        
                                    —
                                 
                                 
                                    gobelēni
                                 
                              
                  
                        57. nodaļa
                     
                     
                        
                                    —
                                 
                                 
                                    paklāji
                                 
                              
                  
                        4814
                     
                     
                        
                                    —
                                 
                                 
                                    tapetes
                                 
                              
                  
                        93. nodaļa
                     
                     
                        
                                    —
                                 
                                 
                                    ieroči
                                 
                              
                  
                        9706 00 00
                     
                     
                        
                                    b)
                                 
                                 
                                    vairāk nekā 100 gadu veci.
                                 
                              
                  
      
      
         (1)  Kas ir vairāk nekā 50 gadu vecas un nepieder to autoriem.
      
         (2)  Eiropas Savienības Tiesa spriedumā lietā 252/84 definējusi šādi: ""Kolekciju priekšmeti" Kopējā muitas tarifa pozīcijas Nr. 97.05 nozīmē ir priekšmeti, kuriem ir nepieciešamās īpašības iekļaušanai kolekcijā, tas ir, priekšmeti, kuri ir samērā reti, parasti netiek lietoti to sākotnējam nolūkam, ir pakļauti īpašiem darījumiem, kuri ir ārpus parastas tirdzniecības ar līdzīgiem lietojamiem priekšmetiem, un ir ļoti vērtīgi."”